เงินหยวนแข็งค่าขึ้นแตะระดับ 6.3969 หยวนต่อดอลลาร์เช้าวันนี้
เงินหยวนแข็งค่าขึ้นแตะระดับ 6.3969 หยวนต่อดอลลาร์เช้าวันนี้
17 ส.ค. 2558

China Foreign Exchange Trading System (CFETS) รายงานว่า เงินหยวนปรับตัวเพิ่มขึ้น 0.06% แตะที่ 6.3969 หยวนต่อดอลลาร์เช้าวันนี้
สำนักข่าวซินหัวรายงานว่า ในตลาดปริวรรตเงินตราต่างประเทศของจีนนั้น เงินหยวนได้รับอนุญาตให้ปรับตัวขึ้นหรือลงไม่เกิน 2% จากอัตราค่ากลางของการซื้อขายแต่ละวัน
ทั้งนี้ อัตราค่ากลางสกุลเงินหยวนเมื่อเทียบกับดอลลาร์สหรัฐ อิงกับราคาเฉลี่ยแบบถ่วงน้ำหนัก ก่อนที่ตลาดจะเปิดทำการซื้อขายในแต่ละวัน
ธนาคารกลางจีนได้ปฏิรูประบบอัตราแลกเปลี่ยนตั้งแต่วันที่ 11 ส.ค.เป็นต้นไป เพื่อให้สะท้อนถึงความเคลื่อนไหวในตลาดอัตราแลกเปลี่ยนระหว่างเงินหยวนและดอลลาร์ให้ดีขึ้น
 
อินโฟเควสท์ แปลและเรียบเรียง